Diari Oficial de la Generalitat Valenciana


Sumari del DOGV 9728, del 20-11-2023 (2023/11113)

RESOLUCIÓ de 25 d'octubre de 2023, del Servei Territorial d'Indústria, Energia i Mines de València per la qual s'atorga a One Victoria Solar 1, SLU, autorització d'implantació en sòl no urbanitzable, autorització administrativa prèvia, autorització administrativa de construcció i s'aprova el pla de desmantellament i de restauració del terreny i l'entorn afectat, d'una central de producció d'energia elèctrica de tecnologia fotovoltaica i de la seua infraestructura d'evacuació, situada al terme municipal de Buñol, de potència instal·lada 2.600 kWn i potència dels mòduls fotovoltaics de 2.991,3 kWp, denominada Planta Solar Fotovoltaica One Victoria Buñol 2,99 MWp. ATALFE/2020/74.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9728

Data del DOGV
:   20-11-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/11952


Data del document
:   25-10-2023

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme
    * empresa privada

RESOLUCIÓ de 25 d'octubre de 2023, del Servei Territorial d'Indústria, Energia i Mines de València per la qual s'atorga a One Victoria Solar 1, SLU, autorització d'implantació en sòl no urbanitzable, autorització administrativa prèvia, autorització administrativa de construcció i s'aprova el pla de desmantellament i de restauració del terreny i l'entorn afectat, d'una central de producció d'energia elèctrica de tecnologia fotovoltaica i de la seua infraestructura d'evacuació, situada al terme municipal de Buñol, de potència instal·lada 2.600 kWn i potència dels mòduls fotovoltaics de 2.991,3 kWp, denominada Planta Solar Fotovoltaica One Victoria Buñol 2,99 MWp. ATALFE/2020/74. [2023/11344]  
  
Antecedents  
Vista la sol·licitud de data 31.10.2020 d'autorització administrativa prèvia i autorització administrativa de construcció, relativa a la instal·lació elèctrica les característiques de la qual s'indiquen a continuació, pel procediment integrat d'autorització de centrals fotovoltaiques que s'emplacen en sòl no urbanitzable establit pel Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica (d'ara en avant, Decret llei 14/2020):  
Promotor: One Victoria Solar 1, SLU (NIF B71.386.486).  
Nom de la instal·lació: Planta Solar Fotovoltaica One Victoria Buñol 2,99 MWp.  
Tecnologia: fotovoltaica  
Grups generadors:  
- Potència total (kWp): 2.991,30.  
- Nombre de mòduls: 5.070.  
- Potència unitària (kWp): 590.  
- Tipologia: silici monocristal·lí bifacial en mòdul de 120 cèl·lules en seguidor a un eix +/- 45° (E-O).  
- Sistema de subjecció i ancoratge: estructura suport clavada directament sobre el terreny.  
Potència nominal de l'inversor (kW): un inversor de 2.600 kW, de dos ponts inversors.  
Infraestructures d'evacuació:  
Estació transformadora: comprendrà l'inversor i es connectarà amb la part de baixa tensió del transformador de 2.600 kVA a instal·lar, la relació de transformació serà de 0,66/20 kV, una cel·la de protecció, una cel·la de mesura de tensió de barres i una cel·la de línia. Aquesta cel·la de línia estarà connectada mitjançant conductor HEPRZ1 12/20 kV de 150 mm² Al, soterrat sota canonada de PVC D160 i longitud aproximada de 191 metres amb el centre de lliurament i mesura d'abonat, que estarà compost per dues cel·les de línia, una cel·la de mesura, una cel·la de protecció general amb interruptor automàtic i una cel·la de protecció amb control de tensió. Aquest CEM estarà unit des de la seua cel·la de línia mitjançant conductor HEPRZ1 12/20 kV de 150 mm² Al, soterrat sota canonada de PVC D160 i longitud aproximada de 252,30 metres aproximat, a la cel·la de línia del centre de seccionament (telecomandat) a cedir a la companyia distribuïdora.  
La connexió amb la línia de companyia existent L-05 Godelleta de la SET de Buñol es realitzarà en el nou suport a instal·lar a cedir a la companyia. Les instal·lacions de connexió es tramiten en expedients independents ATLINE/2022/187/46 i ATASCT/2022/65/46.  
Xarxa a la qual es connecta: distribució, i-DE Redes Eléctricas Inteligentes, SAU.  
Punt de connexió a la xarxa: línia d'alta tensió de 20 kV, L-05 Godelleta de la subestació elèctrica SET Buñol en un nou suport a instal·lar 12-C2000 entre els suports existents 431180 i 431179.  
Ubicació: Buñol i Alborache.  
Polígons i parcel·les: grups generadors al polígon 9, parcel·les 77 i 266, i polígon 10, parcel·la 366. Infraestructures d'evacuació al polígon 9, parcel·les 77, 9035, 9016, 9019 i 71, de Buñol, i polígon 4, parcel·la 9.003, d'Alborache.  
Centre geomètric de coordenades UTM: X 693.381,2; Y 4.365.534,2; fus 30.  
Segons el que s'indica en l'article 3 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, la potència instal·lada és de 2.991,3 kW.  
L'expedient s'ha sotmés a tots els tràmits recollits en el Decret llei 14/2020.  
No s'han presentat al·legacions durant el període d'informació pública.  
De les consultes a altres administracions o empreses de serveis resulten els condicionats que es troben en el resolc d'aquesta resolució, i als quals el promotor ha prestat la seua conformitat.  
Transcorregut el termini corresponent no s'ha rebut resposta d'i-DE Redes Eléctricas Inteligentes, SAU, per tant, s'entén que no hi ha cap objecció a les autoritzacions.  
Consta la resolució d'autorització per a encreuament de la carretera CV-424 en el PK 18 + 820, mitjançant línia subterrània elèctrica de mitjana tensió de 20 kV amb un circuit de 3 x 1 x 240 mm², a favor de One Victoria Solar 1, SLU, així com la declaració responsable a la qual fa referència l'article 24 del Decret llei 14/2020.  
Hi consten els informes favorables vinculants dels òrgans competents en matèria d'ordenació del territori i paisatge establits en l'article 25 del Decret llei 14/2020, en els quals consten els condicionants acceptats pel promotor que es troben en el resolc d'aquesta resolució.  
  
Segons l'informe d'Infraestructura Verda i Paisatge, de data 15 de setembre de 2022:  
- En el punt 4.3.4.9. Disseny del conjunt de les instal·lacions, s'indica que s'hauran de mantindre dues plantacions existents per a evitar efecte corredor amb altres recintes (una afecta la totalitat de la parcel·la 266, polígon 9, i l'altra correspon a una part de la parcel·la 77, del polígon 9). Per tot això, s'indica que s'hauran de redistribuir els panells, i es podrà reduir la distància proposada entre els seguidors.  
Per aquest motiu, s'ha modificat el projecte redistribuint els panells i reduint la distància entre seguidors per a mantindre la mateixa potència instal·lada.  
Consta en el projecte justificació de no sotmetiment a avaluació d'impacte ambiental.  
Així mateix, el promotor ha acreditat la capacitat legal, tècnica i econòmica per a dur a terme el projecte, així com que disposa de manera efectiva de recursos econòmics i financers necessaris per a materialitzar el projecte d'execució sol·licitat.  
El promotor ha justificat que disposa dels terrenys on s'implantarà la instal·lació.  
La instal·lació disposa dels permisos d'accés i connexió vigents per a la totalitat de la potència instal·lada.  
En tractar-se d'un projecte amb una potència de generació menor o igual a 10 MW, en virtut de l'article 33.1 del Decret llei 14/2020, es tramita, des del 23 d'abril de 2022, pel procediment d'urgència d'acord amb la Llei 39/2015, de procediment administratiu comú de les administracions públiques.  
Es disposa en l'expedient del certificat de compatibilitat urbanística favorable emés per l'Ajuntament de Buñol per la Resolució 566/2020, de data 20 de maig de 2020.  
Es va sol·licitar amb data 2 de juny de 2022 un informe preceptiu i no vinculant establit en l'article 30.2 del Decret llei 14/2020, de 7 d'agost, i resulta una primera resposta amb data 15/06/22 per part de l'Ajuntament de Buñol on indica que aquest organisme no pot emetre cap pronunciament sobre la utilització de sòl per a la planta solar fotovoltaica One Victoria Buñol 2,99 Mwp, a les parcel·les 77 i 266, del polígon 9, i la parcel·la 366, del polígon 10, en estar suspeses la tramitació i atorgament de llicències urbanístiques, autoritzacions i instruments d'intervenció, en matèria d'urbanisme i activitats que tinguen per objecte la implantació de plantes fotovoltaiques. Després de la resposta per part del titular a aquest informe, es rep, amb data 14.10.2022, un segon informe per part d'aquest organisme on s'argumenta que es resol desfavorablement la instal·lació de producció d'energia elèctrica de central fotovoltaica en sòl no urbanitzable al·legant els següents motius, establits en els articles del 8 a l'11 i article 20.1 del Decret llei 14/2020.  
Després d'analitzar l'argumentació de l'Ajuntament de Buñol, aquest Servei Territorial d'Indústria, Energia i Mines determina no admetre l'informe desfavorable de l'Ajuntament de Buñol, per al projecte de Planta Solar Fotovoltaica One Victoria Buñol 2,99 MWp, ja que:  
Es disposa d'informes favorable, preceptius i vinculants en la matèria de territori i paisatge emesos per la Direcció General de Política Territorial i Paisatge atés que es rep, d'una banda, informe vinculant del Servei de Gestió Territorial, on indica que la instal·lació de la planta solar fotovoltaica One Victoria Solar 1, a les parcel·les objecte d'estudi al municipi de Buñol, i la seua infraestructura d'evacuació, a la província de València, no està afectat per perillositat d'inundabilitat, ni d'altres criteris territorials, i es considera compatible, tenint en compte les consideracions finals que s'indicaran més endavant.  
I, d'altra banda, informe vinculant del Servei d'Infraestructura Verda i Paisatge, el qual emet informe favorable a la planta fotovoltaica en matèria d'infraestructura verda i paisatge condicionat al fet que es duguen a terme les mesures d'integració paisatgístiques que seran detallades més endavant.  
La justificació de la suspensió de llicència realitzada per l'Ajuntament amb data 01.10.2021, no és d'aplicació per l'article 68 i la disposició addicional huitena de la TRLOTUP que indiquen: article 68, punt 2. «La suspensió tindrà una duració màxima de dos anys. Aquest termini s'interromprà, amb alçament de la suspensió, si, transcorregut un any, no se sotmet a exposició pública la proposta de pla.» Disposició addicional huitena, punt 2. «Aquells ajuntaments que hagen suspés llicències d'instal·lacions per a la generació d'energies renovables disposen d'un termini de sis mesos, des de l'entrada en vigor d'aquesta llei, per a determinar i justificar mitjançant informe tècnic el compliment dels valors agrològics protegibles i paisatgístics segons l'apartat anterior. Transcorregut el termini, quedarà automàticament alçada la suspensió per a totes aquelles zones que no estigueren incloses en la cartografia de capacitat agrològica del sòl de l'Institut Cartogràfic Valencià com de molt alta i alta capacitat agrològica.»  
Respecte a la contractació de servei de redacció de modificació de normes subsidiàries de planejament, en l'expedient es disposa de certificat de compatibilitat urbanística expedit per l'Ajuntament de Buñol el qual declara compatible l'activitat sol·licitada en l'immoble situat al polígon 9, parcel·la 77, i al polígon 10, parcel·la 366, coincident amb la planta a autoritzar.  
  
Fonaments de dret  
La instrucció i la resolució d'aquest procediment administratiu correspon a la Generalitat Valenciana, en estar la instal·lació elèctrica objecte d'aquest radicada íntegrament en territori de la Comunitat Valenciana, i no estar enquadrada en les previstes en l'article 3.13 de la Llei 24/2013, de 26 de desembre, del sector elèctric, que són competència de l'Administració general de l'Estat.  
D'acord amb l'article 53.1 de la Llei 24/2013, de 26 de desembre, del sector elèctric, la construcció de les instal·lacions de producció d'energia elèctrica requereix autorització administrativa prèvia i autorització administrativa de construcció.  
El procediment és l'establit en el capítol II, del títol III, del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica (Decret llei 14/2020), en tractar-se d'una central fotovoltaica que s'implantarà en sòl no urbanitzable, tenint en compte el que s'estableix en l'article 7.3 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
D'acord amb el que es disposa en el Decret 88/2005, de 29 d'abril, en concordança amb el Decret 175/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, així com l'Ordre 10/2022, de 26 de setembre, de la Conselleria d'Economia Sostenible, Sectors Productius, Comerç i Treball, mitjançant la qual es desenvolupa el Decret 175/2020, del Consell, correspon al Servei Territorial d'Indústria, Energia i Mines de València la resolució d'aquest procediment.  
D'acord amb l'article 21.5 de la Llei 24/2013, de 26 de desembre, formaran part de la instal·lació de producció les seues infraestructures d'evacuació, que inclouen la connexió amb la xarxa de transport o de distribució, i, si és el cas, la transformació d'energia elèctrica.  
L'article 216 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, estableix que la Generalitat intervé en l'autorització d'usos i aprofitaments en sòl no urbanitzable, dins dels límits i en les condicions establides en aquest text refós, mitjançant la declaració d'interés comunitari prèviament a la llicència municipal, en concret en el supòsit previst en l'article 211.1, paràgraf d, generació d'energia renovable, excepte en els supòsits previstos en els articles 217, 218 i 219.  
  
Segons l'epígraf i, de l'article 2, del Decret llei 14/2020, l'autorització d'implantació en sòl no urbanitzable és el pronunciament de l'òrgan competent en matèria d'energia que, de conformitat amb l'informe previ, preceptiu i favorable de l'òrgan competent en matèria d'ordenació del territori i paisatge, autoritza a implantar una instal·lació de producció d'energia elèctrica que utilitza energia primària d'origen renovable en unes concretes parcel·les de sòl no urbanitzable i estableix les condicions en què podrà realitzar-se aquesta implantació. Aquest pronunciament substitueix la intervenció que realitza la Generalitat en el procediment d'autorització d'usos i aprofitaments en sòl no urbanitzable previst en la normativa d'ordenació del territori, urbanisme i paisatge.  
  
Segons el que s'indica en l'article 25 del Decret llei 14/2020, l'informe en matèria d'ordenació del territori i paisatge tindrà caràcter vinculant i haurà de ser favorable a l'efecte de poder atorgar l'autorització d'implantació en sòl no urbanitzable de la instal·lació, excepte en els supòsits en els quals aquesta autorització no es requerisca d'acord amb la legislació d'ordenació del territori, urbanística i del paisatge.  
De conformitat amb la Llei 21/2013, de 9 de desembre, d'avaluació ambiental, i la Llei 2/1989, de 3 de març, de la Generalitat Valenciana, d'impacte ambiental, la instal·lació objecte del present procediment no constitueix un projecte sotmés a avaluació d'impacte ambiental.  
  
D'acord amb l'article 53.1.a de la Llei 24/2013, de 26 de desembre, del sector elèctric, l'autorització administrativa d'instal·lacions de generació no podrà ser atorgada si el seu titular no ha obtingut prèviament els permisos d'accés i connexió a les xarxes de transport o distribució corresponents.  
De conformitat amb l'article 36.2 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, per a l'obtenció de l'autorització de la instal·lació, serà un requisit previ indispensable l'obtenció dels permisos d'accés i connexió a les xarxes de transport o distribució corresponents per la totalitat de la potència de la instal·lació, sense perjudici que l'article 53.1 de la Llei 24/2013, de 26 de desembre, disposa que les autoritzacions administratives d'instal·lacions de generació es podran atorgar per a una potència instal·lada superior a la capacitat d'accés que figure en el permís d'accés.  
  
La disposició addicional primera del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, estableix que les instal·lacions de generació d'electricitat la potència total instal·lada de la qual supere la capacitat d'accés atorgada en el seu permís d'accés hauran de disposar d'un sistema de control, coordinat per a tots els mòduls de generació i instal·lacions d'emmagatzematge que la integren, que impedisca que la potència activa que aquesta puga injectar a la xarxa supere aquesta capacitat d'accés.  
D'acord amb la redacció vigent de l'article 3 del Reial decret 413/2014, de 6 de juny, en el cas d'instal·lacions fotovoltaiques la potència instal·lada serà la menor entre les dues següents:  
a) la suma de les potències màximes unitàries dels mòduls fotovoltaics que configuren aquesta instal·lació, mesurades en condicions estàndard segons la norma UNE corresponent.  
b) la potència màxima de l'inversor o, si és el cas, la suma de les potències dels inversors que configuren aquesta instal·lació.  
Segons la disposició transitòria cinquena del Reial decret 1183/2020, de 29 de desembre, la nova definició de potència instal·lada introduïda mitjançant la disposició final tercera, u, tindrà efectes per a aquelles instal·lacions que hagen iniciat la seua tramitació però encara no hagen obtingut l'autorització d'explotació definitiva.  
D'acord amb el que es disposa en l'article 53.4 de la Llei 24/2013, de 26 de desembre, del sector elèctric, l'article 121 del Reial decret 1955/2000, d'1 de desembre, i l'article 8 del Decret 88/2005, de 29 d'abril, els sol·licitants d'autoritzacions d'instal·lacions de producció d'energia elèctrica han d'acreditar la seua capacitat legal, tècnica i economicofinancera exigible per a la realització de cadascun dels projectes que presenten, tot això sense perjudici del que es preveu en aquest últim en relació amb l'exempció d'acreditació d'aquestes capacitats que potestativament puga atorgar l'Administració per als ja estiguen exercint l'activitat.  
D'acord amb l'apartat 2.a.4., de l'article 5, del Decret 88/2005, de 29 de novembre, en la sol·licitud d'autorització administrativa prèvia ha de justificar-se la necessitat de la instal·lació i que aquesta no genera incidències negatives en el sistema.  
D'acord amb l'article 53.1.b de la Llei 24/2013, del sector elèctric, per a la sol·licitud de l'autorització administrativa de construcció, el promotor presentarà un projecte d'execució juntament amb una declaració responsable que acredite el compliment de la normativa que li siga aplicable.  
Segons el que s'estableix en el capítol III, del títol III, del Decret llei 14/2020, la persona titular de la instal·lació està obligada a desmantellar-la completament i restaurar els terrenys i el seu entorn en finalitzar l'activitat, i haurà de constituir una garantia econòmica a favor de l'òrgan competent en matèria d'energia per a autoritzar la instal·lació, l'import de la qual serà la capitalització del pressupost de desmantellament de la central fotovoltaica i de restauració del terreny i l'entorn afectat al tipus d'interés legal dels diners, considerant una vida útil de la instal·lació de 30 anys. En cap cas aquest import serà inferior al 5 % del pressupost d'execució material del projecte tècnic. Aquesta garantia serà cancel·lada quan la titular de la instal·lació acredite el compliment de les obligacions a les quals aquella està afecta.  
En virtut de la disposició transitòria única del Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra a Ucraïna, les modificacions establides en aquest decret llei que afecten la implantació d'instal·lacions per a l'aprofitament de les energies renovables seran aplicable als procediments en tràmit.  
  
D'acord amb el que s'ha expressat anteriorment, una vegada complits els requisits i els procediments legals i reglamentaris establits en la legislació vigent aplicable, resolc:  
  
Primer  
Atorgar autorització d'implantació en sòl no urbanitzable en les parcel·les següents per a la realització de l'activitat de producció d'energia elèctrica, atés el sentit favorable dels informes emesos pels òrgans competents en matèria d'ordenació del territori i paisatge:  
  
- Polígon 9, parcel·la 77, i polígon 10, parcel·la 366, del terme municipal de Buñol (València).  
Amb els següents condicionats inclosos en:  
- Informe favorable del Servei de Gestió Territorial de la Direcció General de Política Territorial i Paisatge, de la Conselleria de Política Territorial, Obres Públiques i Mobilitat, de data 4 d'agost de 2022:  
S'hauran de plantejar mesures correctores que incidisquen sobre la infiltració i drenatge de l'aigua considerant les següents:  
- S'hauran de mantindre les condicions d'infiltració amb els canvis de pendents, i es disposarà d'una estratificació en forma de taules del terreny (nivells de topografia) entre zones de plaques solars i zones de pas, realitzades en sentit transversal al pendent, que disminuïsquen l'escolament i augmenten la infiltració. És a dir, la disposició de les plaques solars haurà d'acompanyar les corbes de nivell.  
- S'hauran de plantar i conservar zones de vegetació en els estrats herbacis, arbustius i arboris que servisquen de tamís de la pluja i generen condicions favorables per a la infiltració i per a la disminució dels escolaments.  
- S'hauran de fer labors del sòl que mantinguen la seua textura esponjosa perquè es facilite la infiltració o, si és el cas, desenvolupar tasques agrícoles com a activitats complementàries.  
- El tancament perimetral de la parcel·la haurà de ser permeable al flux.  
Per tot el que s'ha exposat, la instal·lació de la planta solar fotovoltaica One Victoria Solar 1 a les parcel·les objecte d'estudi al municipi de Buñol, i la seua infraestructura d'evacuació, a la província de València, no es troba afectada per perillositat d'inundabilitat, ni altres criteris territorials, i es considera compatible, tenint en compte les consideracions finals esmentades, atenent les determinacions normatives d'aplicació i les cartografies oficials d'ordenació del territori.  
  
Informe favorable del Servei d'Infraestructura Verda i Paisatge de la Direcció General de Política Territorial i Paisatge, de la Conselleria de Política Territorial, Obres Públiques i Mobilitat, de data 4 de gener de 2023 i de data 18 de juliol de 2023:  
Les MIP concretes i efectives per a la correcta integració de l'actuació en el paisatge són:  
- Els vials interiors s'han de realitzar amb llast natural o amb terres compactades procedents de la pròpia parcel·la, i es mantindrà la tonalitat del terreny natural de les parcel·les.  
- S'ha de mantindre tota la vegetació existent de les parcel·les a l'interior dels recintes que no estiga afectada per la implantació dels panells de la planta o dels vials interiors.  
- S'han de mantindre les oliveres de la parcel·la 266, polígon 9, situada al nord de l'actuació.  
- S'han de mantindre els marges pedregosos i la vegetació associada en els límits de les parcel·les que delimiten el Camí d'Alborache a Chiva.  
- S'ha de mantindre la vegetació existent en els 50 m d'afecció des de la CV-424. A més, es trasplantarà a aquesta zona, fora de la tanca de la planta, l'arbratge que es troba afectat per la implantació dels panells. S'hauran de replantar mantenint el patró existent.  
- S'han de mantindre en la seua localització els cinc exemplars de pi identificats, al voltant dels quals es deixarà una zona de protecció de 6 - 7 m.  
- S'han de mantindre els quatre murs de pedra longitudinals que contenen terres.  
- S'ha de mantindre el camí interior que dona accés a les edificacions existents, les quals estaran substituïdes per una nova edificació, la qual tindrà un acabat monocapa amb la tonalitat del terreny de la parcel·la.  
- S'han de mantindre tres o quatre files de les garroferes existents, paral·leles al Camí d'Alborache a Chiva.  
- S'ha de mantindre lliure de panells i fora de la tanca la vegetació natural de matoll existent en la zona sud de la parcel·la 77, polígon 9.  
- Els panells tindran una alçària inferior a 3 m i l'edificació de nova construcció no superarà els 3,5 m.  
Estant els projectes que s'autoritzen adaptats als condicionats anteriors.  
El període de vigència d'aquesta serà de 30 anys, sense perjudici de les possibles pròrrogues que s'atorguen, amb sol·licitud prèvia de la titular amb anterioritat al final de l'esmentat termini, i que estiguen plenament justificades.  
La caducitat de l'autorització d'implantació en sòl no urbanitzable suposarà la caducitat de les autoritzacions energètiques concedides i l'obligació per part de la titular del desmantellament de la instal·lació i de restauració del terreny i l'entorn afectat.  
De la mateixa manera, en cas de tancament definitiu de la instal·lació, es produirà la caducitat de l'autorització d'implantació en sòl no urbanitzable, la qual cosa s'especificarà en l'autorització del tancament.  
  
Segon  
Atorgar autorització administrativa prèvia de la instal·lació de producció d'energia elèctrica a partir de fonts renovables que s'indica, i les seues infraestructures d'evacuació de l'energia elèctrica generada:  
Promotor: One Victoria Solar 1, SLU (NIF V44645043).  
Nom de la instal·lació: Planta Solar Fotovoltaica One Victoria Buñol 2,99 MWp.  
Tecnologia: fotovoltaica.  
Grups generadors:  
- Potència total (kWp): 2.991,30.  
- Nombre de mòduls: 5.070.  
- Potència unitària (kWp): 590.  
- Tipologia: silici monocristal·lí bifacial en mòdul de 120 cèl·lules en seguidor a un eix +/- 45° (E-O).  
- Sistema de subjecció i ancoratge: estructura suport clavada directament sobre el terreny.  
Potència nominal de l'inversor (kW): un inversor de 2.600 kW, de dos ponts inversors.  
Potència màxima total dels mòduls fotovoltaics (pic): 2.991,30 kWp.  
Potència nominal dels inversors (KW): 2600 kW.  
Capacitat d'accés concedida: 2.991 kW.  
Infraestructures d'evacuació:  
Estació transformadora: comprendrà l'inversor i es connectarà amb la part de baixa tensió del transformador de 2.600 kVA a instal·lar, la relació de transformació serà de 0,66/20 kV, una cel·la de protecció, una cel·la de mesura de tensió de barres i una cel·la de línia. Aquesta cel·la de línia estarà connectada mitjançant conductor HEPRZ1 12/20 kV de 150 mm² Al, soterrat sota canonada de PVC D160 i longitud aproximada de 191 metres amb el centre de lliurament i mesura d'abonat, que estarà compost per dues cel·les de línia, una cel·la de mesura, una cel·la de protecció general amb interruptor automàtic i una cel·la de protecció amb control de tensió. Aquest CEM estarà unit des de la seua cel·la de línia mitjançant conductor HEPRZ1 12/20 kV de 150 mm² Al, soterrat sota canonada de PVC D160 i longitud aproximada de 252,30 metres aproximat, a la cel·la de línia del centre de seccionament (telecomandat) a cedir a la companyia distribuïdora objecte de l'expedient ATASCT/2022/65/46.  
La connexió amb la línia de companyia existent L-05 Godelleta de la SET de Buñol es realitzarà en el nou suport a instal·lar tipus 12-C2000 entre els suports existents núm. 431180 i núm. 431179 mitjançant doble entroncament aerosubterrani tramitat en l'expedient ATLINE/2022/187/46.  
Punt de connexió a la xarxa: línia d'alta tensió de 20 kV, L-05 Godelleta de la subestació elèctrica SET Buñol en un nou suport a instal·lar 12-C2000 entre els suports existents 431180 i 431179.  
Pressupost: 1.924.278,76 €.  
Xarxa a la qual es connecta: distribució, i-DE Redes Eléctricas Inteligentes, SAU.  
Ubicació: Buñol i Alborache.  
Polígons i parcel·les: grups generadors al polígon 9, parcel·la 77, i polígon 10, parcel·la 366. Infraestructures d'evacuació al polígon 9, parcel·les 77, 9035, 9016, 9019 i 71, de Buñol, i polígon 4, parcel·la 9003, d'Alborache.  
Centre geomètric coordenades UTM: X 693.381,2; Y 4.365.534,2; fus 30.  
D'acord amb els projectes i documentació que consta en l'expedient:  
- Projecte de planta d'energia solar fotovoltaica de 2,99 MWp i infraestructura d'evacuació de mitjana tensió a connectar a la xarxa de distribució d'Iberdrola Distribución Eléctrica denominada Planta Solar Fotovoltaica One Victoria Buñol 2,99 MWp, situada al polígon 9, parcel·la 77, i polígon 10, parcel·la 366, al terme municipal de Buñol (València), signat amb data 24.03.2023, juntament amb declaració responsable dels tècnics competents projectista i director d'execució d'obres signada amb data 16.10.2023 i declaració responsable de la persona tècnica competent projectista d'acord amb l'article 53.1.b de la Llei 24/2013, de 26 de desembre, del sector elèctric, signada amb data 16.10.2023. Inclou infraestructura d'evacuació. Inclou plec general de normes de seguretat en prevenció d'incendis forestals signat al setembre 2020; estudi de seguretat i salut, i estudi de gestió de residus signat amb data 17 de maig de 2022.  
- Addenda al projecte signat amb data 03.10.2023, juntament amb declaració responsable dels tècnics competents projectista i director d'execució de les obres signada amb data 16.10.2023.  
Pressupost global de la instal·lació: 1.924.278,76 euros (un milió nou-cents vint-i-quatre mil dos-cents setanta-huit euros amb setanta-sis cèntims).  
Aquesta autorització s'atorga condicionada al compliment de les determinacions reflectides en els condicionats imposats. En particular haurà d'observar les condicions següents:  
- Informe de la Direcció General de Medi Natural i d'Avaluació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica de data 2 de setembre de 2022, en l'apartat 3.7. Espais naturals protegits o Xarxa Natura 2000, s'indica que es considera aquest informe com el necessari exigit pel Decret 96/1995 per a les actuacions dins de l'àmbit territorial del Parc Natura de l'Albufera. A més, com a propostes de millores, mesures correctores i condicions, especifica:  
- S'haurà de complir amb el que es disposa en el Decret 7/2004, de 23 de gener, del Consell de la Generalitat Valenciana sobre mesures de seguretat i prevenció en incendis forestals a observar en l'execució d'obres i treballs que es realitzen en terrenys forestals o als voltants d'aquests, durant les obres d'execució, així com durant els treballs de manteniment, desmantellament i restauració.  
- Respecte a l'afecció a vies pecuàries, cal recordar que:  
\*No es podrà produir l'ocupació de les vies pecuàries, ni dur a terme cap obra o treball que produïsca afecció a aquestes, mentre no es dispose de la corresponent resolució d'autorització de concessió demanial.  
\*Obtinguda la corresponent autorització de concessió demanial, les obres que es requerisquen s'executaran amb les degudes garanties de seguretat, sense interrompre en cap moment el trànsit ramader ni impedir els altres usos compatibles o complementaris amb aquell, segons el que recull la Llei 3/2014, d'11 de juliol. Així mateix, haurà d'habilitar-se un pas alternatiu en cas de ser necessari, convenientment senyalitzat i durant el temps que duren les obres, i donar prioritat al trànsit pecuari.  
- Respecte a la tanca perimetral  
\*S'haurà d'ajustar al que es disposa en el Decret 178/2005, de 18 de novembre.  
\*S'hauran d'aplicar les mesures per a evitar la col·lisió d'aus contra aquesta tanca.  
- S'hauran de tindre en compte els efectes de l'escolament de l'aigua interceptada per les plaques sobre el sòl, produïda tant per la pluja com per les operacions de neteja, que podria provocar l'aparició de solcs o xaragalls sota les línies d'aquestes. Per a pal·liar aquests efectes seria convenient preveure un sistema de drenatge que reculla aquestes aigües per a la seua reutilització o bé afavorisca la seua dispersió.  
- Sota els panells fotovoltaics, concretament en la franja lineal on es concentra l'escolament, s'haurà de mantindre una capa de jaç protector amb restes de vegetació o palla, de manera que es dissipe l'energia cinètica de les gotes de pluja i s'evite l'erosió per esquitxada i erosió laminar.  
- No es permetrà en la fase de construcció de la planta fotovoltaica la destrucció o eliminació de les infraestructures dels bancals.  
- S'insta els promotors perquè s'utilitzen estructures que s'adapten al terreny per a les quals no siga necessari realitzar desmunts, condicionaments topogràfics, esplanacions o anivellaments del terreny. A més, el clavament al terreny s'haurà de realitzar de manera directa i evitar realitzar fonamentacions sempre que el tipus de geologia present ho permeta.  
- En el procés de desmantellament de la planta solar es recorda que no haurà de quedar cap element artificial en l'enclavament i que s'haurà de restaurar el sòl afectat de tal manera que es garantisquen els seus usos posteriors. Per a poder complir aquest objectiu, l'acció de retirada de terra fèrtil no es permet, perquè destruiria l'estructura edàfica amb reducció de les capacitats de recuperació del sòl a més d'invertir la seua funció com a embornal de carboni.  
Així com altres condicionats que figuren en els diferents informes emesos per les administracions públiques, organismes i empreses de servei públic o de serveis d'interés econòmic general afectades pel projecte consultades durant la tramitació de l'expedient.  
La persona titular d'aquesta autorització tindrà els drets, deures i obligacions recollits en el títol IV de la Llei 24/2013, de 26 de desembre, del sector elèctric, i el seu desenvolupament reglamentari, i en particular els establits en els articles 6 i 7 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus. En tot cas, la titular haurà d'observar els preceptes, mesures i condicions que s'establisquen en la legislació aplicable a cada moment a l'activitat de producció d'energia elèctrica.  
L'incompliment de les condicions i els requisits establits en aquesta autorització o la variació substancial dels pressupòsits que han determinat el seu atorgament podran donar lloc a la seua revocació.  
Aquesta autorització s'emet sense perjudici de tercers, i salvats els drets particulars.  
  
Tercer  
Atorgar a la persona peticionària autorització administrativa de construcció de la instal·lació de producció d'energia elèctrica a partir de fonts renovables i les seues infraestructures d'evacuació de l'energia elèctrica generada que disposa d'autorització prèvia per aquesta resolució.  
En l'execució del projecte es tindran en compte les següents condicions:  
1. Les instal·lacions hauran d'executar-se segons el projecte presentat, els seus annexos, si és el cas, i amb els condicionats tècnics establits per les administracions públiques, organismes i empreses de servei públic o d'interés general afectats per les presents instal·lacions i que han sigut acceptats pel sol·licitant.  
2. Les instal·lacions a executar hauran de complir, en tot cas, el que s'estableix en el Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09, el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries ITC-RAT 01 a 23 i el Reial decret 842/2002, de 2 d'agost, pel qual s'aprova el Reglament electrotècnic per a baixa tensió i les seues instruccions tècniques complementàries. Així mateix, el Reial decret 1432/2008, de 29 d'agost, pel qual s'estableixen mesures per a la protecció de l'avifauna contra la col·lisió i l'electrocució en línies elèctriques d'alta tensió.  
- La central elèctrica objecte d'aquesta resolució, d'acord amb la seua potència instal·lada, haurà de complir les prescripcions tècniques i l'equipament que sobre aquest tema estableix l'article 7 del Reial decret 413/2014, de 6 de juny, i l'altra normativa de desenvolupament, sobre requisits de resposta davant de buits de tensió, adscripció a un centre de control de generació, telemesura en temps real i resta d'obligacions establides per la regulació del sector elèctric per al tipus d'instal·lacions en què s'enquadren aquestes.  
- El termini màxim per a sol·licitar l'autorització d'explotació és de sis mesos des de la notificació al titular de la instal·lació de la present resolució d'acord amb el cronograma dels treballs que figura en el projecte d'execució que s'autoritza, sense perjudici de les possibles pròrrogues que estiguen justificades.   
- La pròrroga de l'autorització no podrà concedir-se si excedeix la data de caducitat del permís d'accés i connexió a la xarxa elèctrica corresponents a la instal·lació.  
- La titular d'aquesta resolució estarà obligada a comunicar a aquest òrgan, per registre electrònic, amb l'adequada diligència, les incidències dignes de menció que es produïsquen durant l'execució.  
- La titular de la present resolució haurà de complir els deures i les obligacions derivats de la legislació de prevenció de riscos laborals vigent durant la construcció.  
- Sense perjudici dels previstos en l'article 12.4 del Decret 88/2005, de 29 d'abril, personal tècnic en la matèria adscrit a aquest servei territorial o a la direcció general amb competències en matèria d'energia podran realitzar les comprovacions i les proves que consideren necessàries durant les obres i quan finalitzen aquestes en relació amb l'adequació d'aquesta a la documentació tècnica presentada i al compliment de la legislació vigent i de les condicions d'aquesta resolució.  
  
- Finalitzades les obres de construcció de les instal·lacions, la titular, en el termini màxim de deu dies hàbils, sol·licitarà l'autorització d'explotació provisional per a proves d'acord amb el Reial decret 413/2014, de 6 de juny, i en els termes establits en l'article 12 del Decret 88/2005, de 29 d'abril.  
- Aquesta sol·licitud haurà adjuntar els certificats de direcció i final d'obra, subscrits per persona facultativa competent, on s'acredite que estan d'acord amb els reglaments tècnics en la matèria, segons el que s'estableix en la normativa vigent per als projectes d'instal·lacions elèctriques i igualment respecte a aquesta autorització administrativa prèvia i de construcció. Quan els esmentats certificats de direcció i final d'obra no estiguen visats pel corresponent col·legi professional, hauran d'adjuntar l'oportuna declaració responsable d'acord amb el que s'indica en la Resolució de 22 d'octubre de 2010, de la Direcció General d'Energia, publicada en el DOGV núm. 6389, de data 3 de novembre de 2010.  
  
- Igualment, s'haurà d'adjuntar la documentació requerida d'acord amb la ITC-LAT 04 del Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió, la ITC RAT-22 del Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i el Reial decret 842/2002, de 2 d'agost, pel qual s'aprova el Reglament electrotècnic per a baixa tensió i les seues instruccions tècniques complementàries.  
Així mateix, caldrà adjuntar la cartografia de la instal·lació executada, en el format establit per l'òrgan substantiu.  
- La persona titular té l'obligació de constituir una garantia econòmica per al compliment de l'obligació de desmantellament de la instal·lació i restauració dels terrenys i l'entorn, per un import de 396.545,24 € (tres-cents noranta-sis mil cinc-cents quaranta-cinc euros i vint-i-quatre cèntims d'euro), i haurà d'acreditar la seua deguda constitució (aportant la carta de pagament corresponent) amb la sol·licitud d'autorització d'explotació provisional de la instal·lació, i serà requisit indispensable per a poder ser atorgada aquesta.  
La garantia haurà de depositar-se en l'Agència Tributària Valenciana, i serà beneficiari aquest Servei Territorial d'Indústria, Energia i Mines de València. Hauran de constar les dades de la instal·lació (nom de la instal·lació, potència instal·lada, municipis on se situen els grups generadors) i que es deposita per al compliment de l'obligació de desmantellament de la instal·lació i restauració dels terrenys i l'entorn, segons l'article 30 del Decret llei 14/2020.  
Aquesta garantia serà cancel·lada quan la titular de la instal·lació acredite el compliment de les obligacions a les quals aquella està afecta.  
- L'autorització d'explotació provisional no podrà concedir-se si les instal·lacions de connexió a la xarxa de distribució o transport no es trobaren finalitzades i sol·licitada l'autorització d'explotació, de manera que l'entrada en servei de la central elèctrica puga ser efectiva.  
  
- Una vegada obtinguda l'autorització d'explotació provisional, la titular sol·licitarà la inscripció prèvia en el Registre Administratiu d'Instal·lacions de Producció d'Energia Elèctrica, adjuntant la documentació pertinent segons l'article 39 del Reial decret 413/2014, de 6 de juny. Es tindrà en compte l'indicat en l'article 41 quant a la caducitat i cancel·lació d'aquesta inscripció.  
D'acord amb el que s'indica en article 39.6 del Reial decret 413/2014, la inscripció de la instal·lació en el Registre d'Instal·lacions de Producció d'Energia Elèctrica amb caràcter previ permetrà el funcionament en proves d'aquesta.  
- Finalitzades les proves de les instal·lacions amb resultat favorable, la titular, en el termini màxim de deu dies hàbils, sol·licitarà l'autorització d'explotació definitiva d'acord amb el Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus i el Decret 88/2005, de 29 d'abril. S'hauran d'adjuntar els certificats pertinents segons el que s'ha indicat en anteriors punts.  
- Una vegada obtinguda l'autorització d'explotació definitiva, la titular sol·licitarà la inscripció definitiva en el Registre Administratiu d'Instal·lacions de Producció d'Energia Elèctrica, adjuntant la documentació pertinent segons l'article 40 del Reial decret 413/2014, de 6 de juny.  
- No sol·licitar les autoritzacions d'explotació dins del termini suposarà la caducitat de les autoritzacions concedides.  
El titular de la instal·lació té l'obligació de desmantellar la instal·lació i restituir els terrenys i l'entorn afectat una vegada caducades les autoritzacions, o pel tancament definitiu de la instal·lació. Haurà d'obtindre autorització de tancament definitiu de la instal·lació, d'acord amb el que s'indica en l'article 53.5 de la Llei 24/2013, de 26 de desembre, del sector elèctric, així com per al tancament temporal.  
S'informa que la transmissió o canvi de titularitat, modificacions substancials de la instal·lació i el tancament temporal o definitiu de la instal·lació autoritzada per aquesta resolució requereixen autorització administrativa prèvia d'acord amb el que s'estableix en el Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat. Així mateix, no podran transmetre's les autoritzacions concedides mentre la central no es trobe completament executada i haja obtingut l'autorització d'explotació.  
Tal com s'indica en l'article 38 del Decret llei 14/2020, la concessió de la llicència urbanística municipal obligarà la persona titular o propietària de la instal·lació, sense perjudici de l'exacció dels tributs que legalment corresponga per la prestació del servei municipal o per l'execució de construccions, instal·lacions i obres, a pagar el corresponent cànon d'ús i aprofitament en sòl no urbanitzable i a complir els restants compromisos assumits i determinats en la corresponent llicència.  
  
El respectiu cànon d'ús i aprofitament l'establirà l'ajuntament en la corresponent llicència, per quantia equivalent al 2 % dels costos estimats de les obres d'edificació i de les obres necessàries per a la implantació de la instal·lació (el pressupost d'execució material del total de la instal·lació puja a 1.924.278,76 € (un milió nou-cents vint-i-quatre mil dos-cents setanta-huit euros i setanta-sis cèntims d'euro). El cànon es generarà d'una sola vegada en ocasió de l'atorgament de la llicència urbanística. L'ajuntament podrà acordar, a sol·licitud de l'interessat, el fraccionament o ajornament del pagament, sempre dins del termini de vigència concedit. L'atorgament de pròrroga del termini no comportarà un nou cànon urbanístic.  
L'Ajuntament podrà acordar la reducció fins a un 50 % quan la instal·lació siga susceptible de crear ocupació de manera significativa, en relació amb l'ocupació local. L'impagament donarà lloc a la caducitat de la llicència urbanística. La percepció del cànon correspon als municipis i les quantitats ingressades per aquest concepte s'integraran en el patrimoni municipal del sòl.  
Segons el que s'estableix en l'article 26 del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, els permisos d'accés i de connexió d'instal·lacions construïdes i en servei caducaran quan, per causes imputables a la titular de la instal·lació diferents del tancament temporal, cesse l'abocament d'energia a la xarxa per un període superior a tres anys.  
  
Quart  
Aprovar el pla de desmantellament de la instal·lació i de restauració del terreny i l'entorn afectat, el pressupost del qual puja a 151.911,60 € (cent cinquanta-un mil nou-cents onze euros i seixanta cèntims d'euro) presentat:  
Pla de desmantellament de la instal·lació i restauració de l'entorn afectat, de data setembre de 2020 i després de requeriment del Servei d'Infraestructura Verda i Paisatge s'adjunta annex - modificació de pla de desmantellament de la instal·lació i restauració de l'entorn afectat. Revisió 01. Planta d'energia solar fotovoltaica de 2.99 MWp i infraestructura d'evacuació de mitjana tensió d'instal·lació a connectar a la xarxa de distribució d'Iberdrola Distribución Eléctrica, situat a Buñol (València), modificant els apartats 1, 5 i 10 i signat en data octubre de 2022. Aquest pla és aprovat pel Servei d'Infraestructura Verda i Paisatge en el seu informe de data 15.11.2022.  
Contingut del pla:  
1. Dades principals.  
2. Descripció de la instal·lació.  
3. Superfícies i paràmetres urbanístics.  
4. Descripció dels treballs de desmantellament.  
5. Pla de desmantellament.  
6. Reciclatge de residus.  
7. Restauració final.  
8. Estudi bàsic de seguretat i salut.  
9. Cronograma de treballs.  
10. Mesuraments i pressupost.  
I amb el següent abast:  
1. Desmuntatge de mòduls fotovoltaics.  
2. Desmuntatge dels seguidors.  
3. Desmuntatge dels circuits elèctrics i d'interconnexió.  
4. Desmuntatge del sistema d'inversió.  
5. Desmuntatge dels sistemes de vigilància, control, mesura i enllumenament.  
6. Eliminació d'infraestructures i fonamentacions.  
7. Desmuntatge de tancament perimetral.  
8. Eliminació de vials.  
Amb les condicions recollides per l'informe dels òrgans competents en ordenació del territori i paisatge i medi ambient, que són:  
- Informe de Servei d'Infraestructura Verda i Paisatge de data 15.11.2022:  
Indica que l'annex de modificació de pla de desmantellament de la instal·lació i restauració de l'entorn afectat preveu les esmenes sol·licitades en el seu informe anterior, per tant, aquest queda corregit.  
  
La persona titular constituirà la garantia econòmica que s'indica en l'autorització de construcció prèviament a la sol·licitud d'autorització d'explotació provisional, segons el que s'indica en el Decret llei 14/2020.  
  
Cinqué  
De conformitat amb el que es disposa en l'article 31 del Decret llei 14/2020:  
- Publicar aquesta resolució en el Diari Oficial de la Generalitat Valenciana i en el Butlletí Oficial de la Província de València, i fer saber que la publicació d'aquesta es realitzarà igualment als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació d'aquesta resolució a les persones titulars desconegudes o amb domicili ignorat o a aquells en què s'ha intentat la notificació, però aquesta no s'ha pogut efectuar.  
- Publicar en el lloc d'internet de la Conselleria d'Economia Sostenible, Sectors Productius, Comerç i Treball, en l'apartat d'Energia (https://cindi.gva.es/va/web/energia/instal-lacions-autoritzades).  
- Notificar aquesta resolució a la titular i a totes les administracions públiques o organismes i empreses de serveis públics o serveis d'interés general que han intervingut, o hagut d'intervindre, en el procediment d'autorització, les que han emés, o degueren emetre, condicionat tècnic al projecte d'execució, a les persones titulars de béns i drets afectats, així com a la resta d'interessats en l'expedient.  
  
Les autoritzacions concedides seran traslladades a l'Institut Cartogràfic Valencià per a la incorporació de les dades territorials, urbanístiques, mediambientals i energètiques més representatives de la instal·lació a la cartografia pública de la Comunitat Valenciana.  
De conformitat amb el segon paràgraf de l'article 53.6 de la Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga, sense perjudici de les concessions, autoritzacions, llicències i permisos, tant públiques com privades, que siguen necessàries obtindre per part del sol·licitant per a l'execució i posada en marxa de la instal·lació de la que fa referència aquesta resolució, d'acord amb altres disposicions que resulten aplicables, i especialment les relatives a l'ordenació del territori i al medi ambient. En tot cas, aquesta autorització s'emet sense perjudici de tercers, i salvats els drets particulars.  
Serà causa de revocació d'aquesta resolució, amb caràcter previ al tràmit de l'oportú procediment, l'incompliment o inobservança de les condicions hi expressades, la variació substancial de les característiques descrites en la documentació presentada o l'incompliment o el no-manteniment dels pressupostos o requisits essencials o indispensables, legals o reglamentaris, que han sigut tinguts en compte per al seu atorgament, així com qualsevol altra causa que degudament i motivadament ho justifique. En particular, la caducitat dels permisos d'accés i connexió suposarà la ineficàcia de les autoritzacions que s'atorguen en aquesta resolució.  
Contra aquesta resolució, que no posa fi a la via administrativa, es pot interposar un recurs d'alçada davant la Direcció General d'Energia i Mines en el termini d'un mes comptador a partir de l'endemà d'aquell en què tinga lloc la notificació d'aquesta, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 25 d'octubre de 2023.- El cap del Servei Territorial d'Indústria, Energia i Mines de València: Roberto Javier Anchel Añó.